stanford-oval/wikipedia huggingface dataset:
השיטפונות בפקיסטן (2022)
פגיעה

בסך הכול, 1,136 בני אדם נהרגו בעקבות השיטפונות, ו-1,634 פצועים. יותר מ-300 אלף איש עדיין חיים במחנות זמניים, נכון לאוגוסט 2022, בשל השיטפונות. שיטפונות אלו הם הקטלניים ביותר שהתרחשו בפקיסטן מאז שנת 2010, אז קרוב ל-2,000 איש נהרגו בשיטפונות, והקטלניים ביותר בעולם מאז השיטפונות בדרום אסיה ב-2017. שר האוצר של פקיסטן, מיפתח איסמעיל, אמר כי השיטפונות גרמו לפקיסטן נזק של לפחות 10 מיליארד דולר (או 2,206 טריליון רופי פקיסטני). ב-29 באוגוסט, השרה לנושא שינויי אקלים שרי רהמן אמרה כי "שליש" מהמדינה נמצא מתחת למים, וכי אין "כל אדמה יבשה כדי לשאוב את המים החוצה", והוסיפה כי מדובר ב"משבר בעל ממדים בלתי נתפסים". גם שדות חקלאיים נהרסו על ידי המים.
מאז אמצע יוני, גשמי מונסון ושיטפונות כבדים השפיעו על כ-33 מיליון בני אדם בפקיסטן, הרסו כמעט 218,000 בתים וגרמו נזק למאות אלפים נוספים. המחוזות סינד ובלוצ'יסטן נפגעו בצורה הקשה ביותר מבחינת ההשפעה על האוכלוסייה ועל התשתיות. יותר מ-700,000 בעלי חיים נהרגו, רובם במחוז בלוצ'יסטן, בעוד שהרס שנגרם למעל ל-3,600 ק"מ של כבישים ו-145 גשרים מנע גישה לאזורים שנפגעו מהצפות. יותר מ-17,560 בתי ספר נפגעו או נהרסו גם כן. לבקשת הרשות לניהול אסונות מחוזית של בלוצ'יסטן (PDMA), בוצעה הערכת צרכים רב-מגזרית מהירה ב-10 אזורים במחוז בלוצ'יסטן על מנת לזהות צרכים בעדיפות עליונה ופערים בין המגזרים.
ב-1 באוגוסט 2022, מסוק תעופה של צבא פקיסטן שהיה בעת פעולות חילוץ באזור לסבלה (אנ') שבמחוז בלוצ'יסטן, איבד קשר עם בקרת התנועה האווירית. ששת אנשי הצבא שהיו על המסוק, כולל מפקד החיל ה-12, לוטננט גנרל סרפרז עלי, נהרגו בהתרסקות. דיווחי הרשויות בפקיסטן על חקירותיהם הראשוניות ייחסו את ההתרסקות לתנאי מזג אוויר קשים, ואילו רויטרס דיווחה על טענות לא-מאומתות של קבוצת ההתקוממות "באלוך ראג'י אאג'וי סנגר", כי הם הפילו את המסוק בירייה.
פגיעה > סינד

במחוז סינד כמעט כל הגידולים העיקריים הושמדו בשיטפונות. לפחות 402 בני אדם נהרגו ו-1,055 נפצעו מהשיטפונות במחוזסינד. בין ההרוגים היו שלושה ילדים צעירים, שנספו מקריסת גג ביתם בעיר קנדקוט (אנ'). 10 מיליון בני אדם נעקרו מבתיהם בסינד, ו-57,496 בתים נפגעו קשות או נהרסו כליל, רובם בדיוויזיית היידראבאד (אנ'), ו-830 ראשי בקר נהרגו. 1.54 מיליון דונם של אדמות חקלאיות נסחפו בשיטפונות.
גם המחוזות המנהליים לארקנה (אנ') וסוכור (אנ') נפגעו קשות מהשטפונות; העיר תוארי מירוואה (אנ') 'הוצפה'.
העיר קראצ'י, בירת מחוז סינד, עדיין לא נפגעה מההצפה המחודשת, אך הושפעה בעבר מהצפות.
פגיעה > בלוצ'יסטן

בשיטפונות במחוז בלוצ'יסטן נהרגו 244 בני אדם. באזורים רבים חדרו מי הגשמים לבתים רבים והפכו אותם לבלתי ראויים למגורים. משפחות רבות נעקרו מבתיהן. 426,897 בתים ניזוקו או נהרסו לחלוטין, וכ-304,000 דונם של יבול אבדו. בנוסף, יותר ממיליון ראשי בקר נהרגו.
על פי נציב הסיוע לניהול אסונות מחוזיים, העיר כוויתה, בירת מחוז בלוצ'יסטן, הוכרזה כאזור אסון בעקבות הגשמים, והוכרז מצב חירום במחוז.
פגיעה > ח'ייבר פח'טונח'ווה

בסך הכול, מאז חודש יולי נהרגו לפחות 258 בני אדם ו-338 נפצעו כתוצאה מהשיטפונות במחוז ח'ייבר פח'טונח'ווה. בין ההרוגים היו חמישה ילדים ממחוז דיר העליון (אנ'), שנסחפו בשיטפונות וטבעו כשחזרו הביתה מבית הספר. 326,897 בתים ניזוקו עקב שיטפונות ומפולות, ו-7,742 ראשי בקר מתו מסככות שקרסו. במחוז סוואט (אנ'), בית מלון חדש שנבנה קרס עקב הצפה כבדה. החלק הדרום-מערבי של המחוז כבר נפגע מרעידת אדמה שהתרחשה באפגניסטן השכנה, חודשיים קודם לכן.
במחוז קוהיסטאן התחתון (אנ') נסחפו 5 אנשים שנתקעו בשיטפון על גבעה; 4 מהם נהרגו, ואחד חולץ. במחוז בלקוט טסיל (אנ') נהרגו 8 נוודים משיטפונות בפלג נהר קונהר (אנ'). כמו כן, 12 בני אדם נהרגו בהצפות באזורים שונים במחוז דרה איסמעיל חאן (אנ') עקב שיטפונות בזק שנגרמו משיטפונות על גבעה.
פגיעה > גילגיט-בלטיסטן

השוואה בין נהר הגילגיט לפני ואחרי השיטפונות
בסך הכול, במחוז גילגיט-בלטיסטן מאז יולי נהרגו לפחות 22 בני אדם, ארבעה מוגדרים נעדרים והשיטפונות פגעו קשות בכביש קארקוראם. כבישים נסגרו לתנועה במספר מקומות עקב מפולות. כ-420 בתים נהרסו וכ-740 ניזוקו עקב שיטפונות ומפולות. בינתיים, גם הכביש המהיר האסטרטגי S-1 נשחק עקב זרימות מים גבוהות בנהר האינדוס. דרך עמק אישקומן (אנ') נקטעה באזור גוטקש עקב שיטפונות בנחל אישקומן. גשר בעיר צ'ורבאט שבמחוז גאנצ'ה (אנ') הוצף גם הוא. כבישי העמק ושני גשרים במחוז נגאר (אנ')נסחפו בשיטפונות. כמו כן דווח על נזקים בערים ח'אנאר ובונאר במחוז דיאמר (אנ'). נכון ל-26 באוגוסט, רוב חלקי הכפרים במחוז גיזר (אנ') נהרסו בשיטפונות. בין אלה ניתן למנות את עמק בובר, גאהקוץ' וגולמוטי. התושבים התבקשו להתפנות מהאזורים שנפגעו בהצפות. מפלס הנהר עלה לגובה מסוכן ביותר.
פגיעה > פנג'אב

במחוז פנג'אב, בסך הכול 168 בני אדם נספו ו-105 אחרים נפצעו בשיטפונות האחרונים. בעיר טאונסה שריף (אנ'), אזורים רבים שקעו במי השיטפונות. בעיירה ההיסטורית מנגאדותה, שממערב לטאונסה שריף, מאות בתים ובעלי חיים נסחפו במי השיטפונות. כמו כן, 178,000 דונם של קרקע חקלאית אבדו. תושבי היישובים הסמוכים לנהרות שהוצפו החלו להתפנות מבתיהם, ורוב המשפחות התרחקו מהאזור. מרבית המשפחות עברו ברגל או ברכיבה על גמלים למקומות בטוחים יותר, תוך שהם לוקחים איתם רק אספקה חיונית, שכן הכבישים והגשרים נסחפו.
פגיעה > אזאד קשמיר

לפחות 41 בני אדם נהרגו בהצפות באזור אזאד קשמיר. ב-31 ביולי, במחוז פונץ' (אנ'), עשרה בני אדם נהרגו וארבעה נפצעו מקריסת גג. ב-19 באוגוסט, חמישה תיירים מהעיר מיאנוואלי (אנ') נהרגו לאחר שנסחפו בעמק נילום (אנ').
סיוע לנפגעי השיטפונות > במדינה

ראש הממשלה, שהבז שריף, שהחליט להוביל את מבצע הסיוע בעקבות השיטפונות העוצמתיים, נפגש ב-25 באוגוסט עם שותפים בינלאומיים אשר התחייבו לתת 500 מיליון דולר למדינה על מנת להתמודד עם ההרס שגרמו השיטפונות.
קציני צבא וחברי קבינט וסנאטורים פדרליים הודיעו כי יתרמו את משכורתם החודשית עבור הסיוע בעקבות השיטפונות.
קבוצת PTCL, ספקית שירותי הטלקום והאינטרנט הגדולה בפקיסטן הודיעה על תרומה של 1.75 מיליארד רופי פקיסטני (כ-7.9 מיליון דולר) לתמיכה בנפגעי ההצפות.
יו"ר מפלגת פקיסטן תח'ריק אי-אינסאף (אנ') וראש הממשלה לשעבר, עימראן ח'אן, ערך משדר התרמה באורך 3 שעות כדי לגייס כספים עבור נפגעי השיטפונות, וגייס 500 קרורים (כ-225,600 דולר) עבור סיוע בעקבות נזקי השיטפונות.
ב-30 באוגוסט הודיעה ממשלת פקיסטן על הקצאה של 170 מיליון דולר עבור נפגעי השיטפונות, אשר יוחזרו דרך "תוכנית התמיכה בהכנסה של בנזיר" (BISP) (אנ'), כחלק מתוכנית התגובה של פקיסטן לשיטפונות.
רשות התקשורת של פקיסטן (PTA) פרסמה את המספר 9999 עבור תרומות ב-SMS לסיוע מול נזקי השיטפונות, כדי לאפשר לאנשים לתרום את כספם באמצעות שליחת הודעה עם המילה "fund" דרך הטלפון הנייד עבור תרומה של 10 רופי פקיסטני לקרן הסיוע לשיטפונות של ראש הממשלה, לתמיכה בנפגעי השיטפונות.
סיוע לנפגעי השיטפונות > בעולם

האומות המאוחדות האו"ם הקצה 3 מיליון דולר מתוך קרן החירום המרכזית למקרי חירום (CERF) (אנ') על מנת לסייע לאזורים שנפגעו במדינה. מזכ"ל האו"ם, אנטוניו גוטרש, ביקר במספר אזורים בפקיסטן ואמר כי "המדינה זקוקה לסיוע כספי גדול מאוד. זה לא עניין של נדיבות, אלא של צדק".
האיחוד האירופי ב-23 באוגוסט, האיחוד האירופי הודיע כי הוא מקצה באופן מיידי 350 אלף אירו (כ-76 מיליון רופי פקיסטני) לפקיסטן, עבור סיוע הומניטרי.
ארצות הברית ב-18 באוגוסט, מזכיר המדינה של ארצות הברית, אנתוני בלינקן, הודיע על מתן סיוע אסון בסך מיליון דולר לפקיסטן, על מנת להתגבר על האתגרים שנגרמו מהשיטפונות. ב-30 באוגוסט, ארצות הברית הודיעה על מענק נוסף בסך 30 מיליון דולר.
הרפובליקה העממית של סין ב-25 באוגוסט, דובר משרד החוץ בסין הצהיר כי הם מביעים צער עמוק לקורבנות שנפגעו מהשיטפונות, ושלח תנחומים למשפחות הקורבנות. סיוע חירום הומניטרי, בין היתר 25,000 אוהלים וחומרי הקלה, נשלחו באופן מיידי, יחד עם 4,000 אוהלים, 50,000 שמיכות, 50,000 יריעות ברזנט ורזרבות אחרות שסיפקה סין במסגרת שיתוף הפעולה החברתי והמחייתי בין שתי המדינות, במסגרת המסדרון הכלכלי סין-פקיסטן (CPEC) (אנ'), ושימשו בחזית הסיוע. אגודת הצלב האדום של סין (אנ') סיפקה סיוע חירום בסך 300,000 דולר לאגודת הסהר האדום של פקיסטן (אנ'). ב-30 באוגוסט הודיעה סין על מענק סיוע נוסף בסך 100 מיליון יואן (14.5 מיליון דולר).
הממלכה המאוחדת ב-27 באוגוסט, ממשלת בריטניה הודיעה על מתן סיוע בסך 1.5 מיליון ליש"ט לתמיכה בפקיסטן.
אזרבייג'ן ב-27 באוגוסט הודיעה אזרבייג'ן על מתן 2 מיליון דולר כסיוע לפקיסטן.
אירלנד ב-28 באוגוסט, שר החוץ האירי סיימון קובני צייץ בטוויטר כי אירלנד "התחייבה להעניק תרומה ראשונית של 500 אלף אירו כסיוע הומניטרי לשעת חירום" לפקיסטן.
קנדה ב-29 באוגוסט, קנדה הודיעה על מתן 5 מיליון דולר עבור סיוע הומניטרי לפקיסטן.
אוסטרליה ב-31 באוגוסט, ממשלת אוסטרליה הודיעה כי תיתן 2 מיליון דולר כסיוע הומניטרי לפקיסטן.
טורקיה טורקיה שלחה מוצרי סעד לפקיסטן.
איחוד האמירויות הערביות ב-29 באוגוסט, איחוד האמירויות הערביות פתחה רכבת אווירית להעברת סיוע הומניטרי מאיחוד האמירויות לפקיסטן. איחוד האמירויות הערבית התחייבה כי תשלח 20 מטוסים עם מוצרי סעד עבור קורבנות השיטפונות.
ראו גם

השיטפונות בפקיסטן (2010)
Up Close and Personal Tour

Up Close and Personal Tour היה סיבוב ההופעות השישי של להקת גאנז נ' רוזס, אשר התקיים בשנת 2012. במסגרת סיבוב ההופעות, הופיעה הלהקה באמריקה הצפונית, אירופה ואסיה.
רקע

ב-20 בינואר 2012, גיטריסט הלהקה, רון במבלפוט ט'אל דיבר בראיון על סיבוב הופעות אפשרי שיתקיים בחודש פברואר. מאוחר יותר, הכריזה הלהקה על הופעות בארצות הברית.
המופעים עצמם השתנו במידה ניכרת בהשוואה למופעי Chinese Democracy Tour הגרנדיוזים. כל המופעים באמריקה הצפונית התקיימו במועדונים בקנה מידה קטן יותר, במקום באולם או באצטדיון גדול. כתוצאה מכך, פירוטכניקה הוסרה מהמופעים באותה יבשת.
ההופעות ביבשת אירופה החלו כחודש לאחר כניסתה של הלהקה להיכל התהילה של הרוק אנד רול. חברי גאנז נ' רוזס עצמם נעדרו מהטקס, ואת הפרס קיבלו בשמם חברי הלהקה לשעבר- הגיטריסטים סלאש וגילבי קלארק, הבסיסט דאף מק'אגן, והמתופפים סטיבן אדלר ומאט סורום, אשר אליהם הצטרף סולן להקות אלטר ברידג' וסלאש בהשתתפות מיילס קנדי והקונספירטורס (להקת הסולו של סלאש), מיילס קנדי.
טרם נמסר מועד לתחילת הפקת אלבום חדש, אולם גיטריסט הלהקה, די ג'יי אשבה התראיין למגזין המוזיקה של אתר לימוד הנגינה אולטימייט גיטאר, ושם חשף שהלהקה הקליטה דמואים רבים, והם מתכננים לדון ב"איך הם הולכים ליצור את האלבום הכי טוב שאפשר". על פי מקורב לאקסל רוז, במסגרת תהליך כתיבת האלבום העתידי, האריכה הלהקה את ביקורה בישראל לצורך קבלת השראה לכתיבת שירים חדשים.
ב-24 ביוני, הגיטריסט ריצ'רד פורטס התראיין למגזין המוזיקה הצרפתי רוק נ' לייב, בו חשף כי הלהקה לא תגיע לסיבוב הופעות יותר באותה שנה, אלא תעדיף להיכנס לאולפן לעבוד על האלבום הבא של הלהקה. סוף השנה.
כרגע אני מאוד מרוכז בגאנז נ' רוזס. אנחנו מכינים את עצמנו לחזור לאולפן, אז בגלל זה אני רוצה להישאר מרוכז
בסופו של דבר, התוכניות שארגנה הלהקה לצורך הקלטת האלבום בוטלו. לאחר כשלושה חודשים, יצאה הלהקה לסיבוב הופעות נוסף בשם Appetite for Democracy, בו ציינה 25 שנים ליציאתו לאור של אלבום הבכורה שלה, Appetite for Destruction ו-4 שנים ליציאתו לאור של אלבומה האחרון, Chinese Democracy.
רשימת שירים

רשימת השירים הנ"ל מייצגת את הופעת הלהקה בפארק הירקון, תל אביב, ישראל ב-3 ביולי 2012 ואינה מייצגת את כל ההופעות שהתקיימו במסגרת סיבוב ההופעות בו הערך עוסק.
| --- | --- |
1. "Chinese Democracy" 2. "Welcome to the Jungle" 3. "It's So Easy" 4. "Mr. Brownstone" 5. "Sorry" 6. "Rocket Queen" 7. "Estranged" 8. "Better" 9. "Blacklight Jesus of Transylvania" 10. "Live and Let Die" 11. "This I Love" 12. "Used to Love Her" 13. "Shackler's Revenge": 14. "Motivation" 15. "Baba O'Riley" 16. "Street of Dreams" 17. "You Could Be Mine" 18. "Mi Amor 2.0" 19. "Sweet Child o' Mine" 20. "Another Brick in the Wall, Part 2" / "Goodbye Yellow Brick Road" / "Someone Saved My Life Tonight" / "November Rain" 21. "Glad to Be Here" 22. "התקווה" / "Don't Cry" 23. "Civil War" 24. "Knockin' on Heaven's Door" 25. "Nightrain" הדרן 26. "Paradise City"
שירים מתוך סיבוב ההופעות > שירי גאנז נ' רוזס

| אלבום | שיר | פעמים |
| --- | --- | --- |
| Appetite for Destruction (1987) | "Welcome to the Jungle" | 50 |
| Appetite for Destruction (1987) | "It's So Easy" | 49 |
| Appetite for Destruction (1987) | "Nightrain" | 49 |
| Appetite for Destruction (1987) | "Mr. Brownstone" | 50 |
| Appetite for Destruction (1987) | "Paradise City" | 49 |
| Appetite for Destruction (1987) | "My Michelle" | 3 |
| Appetite for Destruction (1987) | "Sweet Child o' Mine" | 49 |
| Appetite for Destruction (1987) | "You're Crazy" | 13 |
| Appetite for Destruction (1987) | "Rocket Queen" | 49 |
| G N' R Lies (1988) | "Patience" | 39 |
| G N' R Lies (1988) | "Used to Love Her" | 24 |
| Nobody's Child: Romanian Angel Appeal (1990) | "Civil War" | 46 |
| Use Your Illusion I (1991) | "Don't Cry" | 49 |
| Use Your Illusion I (1991) | "November Rain" | 48 |
| Use Your Illusion II (1991) | "14 Years" | 3 |
| Use Your Illusion II (1991) | "Estranged" | 49 |
| Use Your Illusion II (1991) | "You Could Be Mine" | 49 |
| Chinese Democracy (2008) | "Chinese Democracy" | 47 |
| Chinese Democracy (2008) | "Shackler's Revenge" | 35 |
| Chinese Democracy (2008) | "Better" | 49 |
| Chinese Democracy (2008) | "Street of Dreams" | 48 |
| Chinese Democracy (2008) | "There Was a Time" | 1 |
| Chinese Democracy (2008) | "Sorry" | 48 |
| Chinese Democracy (2008) | "Madagascar" | 39 |
| Chinese Democracy (2008) | "This I Love" | 49 |
שירים מתוך סיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| איי. סי./די. סי. | Let There Be Rock (1977) | "Whole Lotta Rosie" | 28 |
| איי. סי./די. סי. | Powerage (1978) | "Riff Raff" | 3 |
| אירוסמית' | Aerosmith (1973) | "Mama Kin" | 1 |
| אירוסמית' | Live! Bootleg (1978) | "Chip Away the Stone" | 6 |
| אלביס פרסלי | — | "Heartbreak Hotel" | 1 |
| אלטון ג'ון | Goodbye Yellow Brick Road (1973) | "Goodbye Yellow Brick Road" | 44 |
| אלטון ג'ון | Captain Fantastic and the Brown Dirt Cowboy (1975) | "Someone Saved My Life Tonight" | 44 |
| אריק ויסברג | Dueling Banjos (1973) | "Dueling Banjos" | 1 |
| בד קומפני | Straight Shooter (1975) | "Feel Like Makin' Love" | 1 |
| בוב דילן | Pat Garrett & Billy the Kid (1973) | "Knockin' on Heaven's Door" | 49 |
| ג'ון בארי ואורקסטרה | Dr. No (1962) | "James Bond Theme" | 16 |
| ג'יימי קולום וקלינט איסטווד | Gran Torino (2008) | "Gran Torino" | 14 |
| די ג'יי אשבה | — | "Ballad of Death" | 25 |
| די ג'יי אשבה | — | "Mi Amor" | 9 |
| די ג'יי אשבה | — | "Mi Amor 2.0" | 15 |
| האייסלי ברודרס | It's Our Thing (1969) | "It's Your Thing" | 1 |
| ההו | Who's Next (1971) | "Baba O'Riley" | 45 |
| הנרי מנסיני | The Pink Panther (1963) | "The Pink Panther Theme" | 18 |
| הרולינג סטונז | Sticky Fingers (1971) | "Wild Horses" | 1 |
| הרולינג סטונז | Tattoo You (1981) | "Dead Flowers" | 10 |
| הרולינג סטונז | Tattoo You (1981) | "Waiting on a Friend" | 6 |
| ווינגס | Live and Let Die (1973) | "Live and Let Die" | 49 |
| טומי סטינסון | Village Gorilla Head (2004) | "Motivation" | 49 |
| נפתלי הרץ אימבר | — | "התקווה" | 1 |
| פאטי היל ומילדרד היל | — | "Happy Birthday to You" | 2 |
| פינק פלויד | The Wall (1979) | "(Another Brick in the Wall (Part 2" | 47 |
| פרדריק וות'רלי | — | "Danny Boy" | 1 |
| פרדריק שופן | — | "Fantaisie-Impromptu" | 1 |
| רוי וויליאמסון | — | "Flower of Scotland" | 1 |
| רון "במבלפוט" ט'אל | Abnormal (2008) | "Glad to Be Here" | 31 |
| ריצ'רד פורטס | — | "Blacklight Jesus of Transylvania" | 32 |
משתתפים > גאנז נ' רוזס

אקסל רוז - זמרה, פסנתר, תוף מרים
די ג'יי אשבה - גיטרה מובילה, גיטרת קצב, תוף סנייר
רון "במבלפוט" ט'אל - גיטרה מובילה, גיטרת קצב, קולות רקע, זמרה
ריצ'רד פורטס - גיטרת קצב, גיטרה מובילה, גיטרת סלייד, קולות רקע
טומי סטינסון - בס, קולות רקע, זמרה
דיזי ריד - קלידים, פסנתר, כלי הקשה, קולות רקע
כריס פיטמן - קלידים, סינתיסייזר, דוגם, תוף מרים, קולות רקע
פרנק פרר - תופים, תוף מרים
משתתפים > משתתפים נוספים

רובין פינק - גיטרה מובילה, גיטרת קצב (הופעה 15 ב-"Better")
סבסטיאן באך - זמרה (הופעות 15 ו-36 ב-"My Michelle")
איזי סטראדלין - גיטרת קצב, קולות רקע, זמרה (הופעות 25-26 ו-49 ב-"14 Years", "You Could Be Mine", "Dead Flowers", "Knockin' on Heaven's Door", "Nightrain", "Chip Away the Stone", "Paradise City", "Waiting on a Friend", "Patience", "Used to Love Her" ו-"Wild Horses")
אייבקס תל אביב

| --- | --- |
 תאריך ייסוד:  2021
 אצטדיון:  מגרש הרוגבי של תל אביב  (ספורטק תל אביב צפון)
 מאמן:  מיכל ויזמן (2021/2022); ג'רמי שאודר (2022-)
 ליגה:  ליגת איגוד הרוגבי הישראלי
 www.ibexrfc.com
 
אייבקס תל אביב (באנגלית: Tel Aviv Ibex; בערבית: آيبكس تل ابيب) הוא מועדון רוגבי מתל אביב. הוא מועדון הרוגבי הגאה הראשון והיחיד במערב אסיה.
היסטוריה > יסוד ושם

המועדון נוסד ב-2021 עם עשרה שחקנים בלבד, שרובם לא שיחקו רוגבי לפני כן. אחד מהחברים המייסדים תיאר מאוחר יותר למאקו כיצד כילד בבית ספר הוא תמיד היה "האחרון להיבחר בשיעורי ספורט". המועדון נקרא בתחילה " תל אביב לווייתנים", מאוחר יותר השם שונה לאייבקס על שם היעל המזוהה עם ישראל.
היסטוריה > בהמשך הדרך

המועדון היה מזוהה עם איגוד הספורט האקדמי (ASA) תל אביב בשנת 2022. ובשנת 2023 הפך לחבר ב־רוגבי גיי בינלאומי (International Gay Rugby).
באפריל 2023 Ibex שיתפה פעולה עם שני מועדונים נוספים - הברקשייר יוניקורנס ובריסטול ביזונס - כדי להתחרות ב־Union Cup ברמינגהאם, אנגליה. אייבקס תרם ארבעה שחקנים לקבוצה משותפת ששיחקה תחת דגל Berkshire Unicorns.
במאי 2023 זכה המועדון בטורניר רוגבי שביעיות ארצי בקיבוץ יזרעאל.
המועדון התחרה בגביע Bingham הדו-שנתי ברומא במאי 2024, וזכה ב-Gladiator Plate.
הרכב

שחקני אייבקס מגיעים ממגוון של רקעים תרבותיים וזהויות מיניות, כולל חברים בקהילת LGBTQ+ וגם בעלי ברית סטרייטים . על פי כתבת i24NEWS על המועדון ביוני 2024, אייבקס מונה גם שחקנים יהודים וגם שחקנים ערבים, כאשר הדיווח מתאר זאת כ"דו קיום עדין שמרחיק את הפוליטיקה ממגרש הרוגבי, אך מאלץ את השחקנים להיתקל בנקודות מבט שאולי לא היו שומעים עליה אחרת" .
הערות שוליים

↑  "מצטרפת חדשה לליגת הגברים, אייבקס תל אביב: "באים עם האנרגיות שלנו"". איגוד הרוגבי הישראלי. 2024-06-25. נבדק ב-2024-12-04.
1 2 3 4  רוברט סוויפט (2024-06-25). "Breaking barriers and tackling stereotypes: Ibex Tel Aviv, the Middle East's first gay rugby team". i24NEWS (באנגלית). נבדק ב-2024-07-24.
1 2 3 4 5  לירוי פיניאן, ‏קבוצת הרוגבי הישראלית בדרך לקטוף גביע בינלאומי, באתר ‏מאקו‏, 6 באוקטובר 2023
↑  "Tel Aviv Ibex RFC". International Gay Rugby (באנגלית). נבדק ב-2024-12-04.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אייבקס תל אביב".
משחק נגד קינגס קרוס סטילרס מלונדון באצטדיון דל רוגבי די קורוויאלה ברומא, אייבקס ניצחה את סטילרס 3–22
נבחרת המועדון לגביע בינגהאם 2024 ברומא
אוניברסיטת פיירפילד

| --- | --- |

הכניסה הראשית של האניברסיטה
 אוניברסיטה פרטית
 מוטו:  Per Fidem ad Plenam Veritatem (בנאמנות לאמת המלאה)
 השתייכות:  אגודת ישו
 תקופת הפעילות:  1942–הווה (כ־83 שנים) 
 בעלי תפקידים
 נשיא:  מארק נמק
 סגל:  270 במשרה מלאה ו-319 במשרה חלקית
 סטודנטים
 כלל הסטודנטים:  5,192
 סטודנטים לתואר ראשון:  4,113
 סטודנטים לתארים מתקדמים:  1,079
 שונות
 כינוי קבוצת הספורט:  סטאגס 
 מיקום
 מיקום:  פיירפילד, קונטיקט, ארצות הברית
 מדינה:  ארצות הברית ארצות הברית
 קואורדינטות:  41°10′53″N 73°17′25″W﻿ / ﻿41.1815°N 73.2903°W﻿ / 41.1815; -73.2903
 fairfield.edu
 he
 
אוניברסיטת פיירפילד (באנגלית: Fairfield University) היא אוניברסיטה פרטית קתולית, המנוהלת על ידי אגודת ישו בעיר פיירפילד שבקונטיקט. האוניברסיטה הוקמה על ידי הישועים בשנת 1942, וכיום היא חלק מאיגוד המכללות והאוניברסיטאות הישועים. בשנת 2017, למדו באוניברסיטה כ-4,100 סטודנטים לתואר ראשון וכ-1,100 סטודנטים לתארים מתקדמים.
האוניברסיטה מציעה תארים ראשונים ותארים מתקדמים באמצעות חמשת בתי הספר והמכללות שלה: מכללת אוניברסיטת פיירפילד לאמנויות ומדעים, בית הספר לעסקים, בית הספר להנדסה, בית הספר לסיעוד ובריאות ובית הספר לתארים מתקדמים בחינוך ומקצועות בעלות הברית.
היסטוריה

בשנת 1941, קיבל הכומר של ניו אינגלנד ג'יימס דולאן אישור מהבישוף מוריס מקאוליף להקים מכללה באזורה הדרום-מערבי של מדינת קונטיקט. האוניברסיטה הוקמה רשמית בשנת 1942 כאשר הישועים רכשו שלוש אחוזות בפיירפילד. האוניברסיטה היא המכללה הישועית ה-26 בארצות הברית.
נשיאה הראשון של האוניברסיטה היה הכומר ג'ון מקינלי, והנשיא השני היה מייסד האוניברסיטה ג'יימס דולאן.
בשנת 1945 ניתן התואר הראשון באוניברסיטה, ובשנת 1947 נוסדה המכללה לאמנויות ומדעים, בה למדו בשנתה הראשונה 303 סטודנטים גברים.
בשנת 1964, מונה ויליאם מקינס לנשיאה החמישי של האוניברסיטה, ושירת בתפקיד זה עד שנת 1973.
בשנת 1968, הוקמה הספרייה באוניברסיטה.
בשנת 1970, נחנכה כיתת הנשים הראשונה באוניברסיטה, ובאותה השנה הוקם גם בית הספר לאחיות, המהווה כיום חלק מבית הספר לסיעוד ובריאות, המציע תוכניות לתואר ראשון בארבע שנים.
בשנת 1971, הוקם מרכז המדע של האוניברסיטה.
בשנת 1973, נבחר תומאס פיצג'רלד לנשיאה השישי של האוניברסיטה, וכיהן בתפקיד זה עד שנת 1979.
בשנת 1978, הופרדה המחלקה לעסקים מהמכללה לאמנויות ומדעים והוקם בית הספר לעסקים, הכולל בתוכו תואר ראשון במנהל עסקים ותואר שני בניהול פיננסי.
בשנת 1979, מונה אלויסיוס קליי לנשיאה השביעי של האוניברסיטה, ושירת בתפקיד זה הכי הרבה זמן, כ-25 שנה.בתקופתו הוקמו עשרות מבנים חדשים, הוקמו תוכניות חדשות, והתרומות לאוניברסיטה גדלו מפחות משני מיליון דולר בשנת 1979, לכ-131 מיליון דולר בשנת 2003. בנוסף, בתקופתו של קליי הוקם בית הספר להנדסה באוניברסיטה ובשנת 1995 הצטרפה האוניברסיטה לפי בטא קפא.
בשנת 2004, נבחר ג'פרי פון ארקס, שהיה קודם לכן נשיא אוניברסיטת ג'ורג'טאון ואוניברסיטת פורדהאם, לנשיאה השמיני של האוניברסיטה. באותה השנה, ארקס פתח קמפיין שגייס שיא של 137.9 מיליון דולר. סכום זה הביא להקמה ושיפוץ של 7 בניינים ועוד.
לזכרו של נשיא האוניברסיטה אלויסיוס קליי, הוקם בשנת 2006 מרכז זיכרון באוניברסיטה.
בשנת 2007 פתחה האוניברסיטה תחנת חום וכוח משולבת מבוססת טורבינות בסך 9.5 מיליון דולר, בהספק של 4.6 מגה-וואט, ועל כך זכתה האוניברסיטה בפרס מטעם הסוכנות להגנת הסביבה.
באוגוסט 2009 הפכה אוניברסיטת פיירפילד לאוניברסיטה הראשונה בארצות הברית שהתקינה מכונות אוטומטיות למיחזור הכוללות פיקדונות בקבוקים.
בשנת 2011, הושלם מבנה בסגנון עכשווי בעלות של 12.5 מיליון דולר, עבור הכמרים הישועים מאוניברסיטת פיירפילד.
בשנת 2016, לאחר שתים עשרה שנים, הודיע פון ארקס שיפרוש מנשיאות האוניברסיטה, וב-1 ביולי 2017, מונה במקומו מארק נמק.
מבנה וקמפוס

האוניברסיטה ממוקמת בעיר פיירפילד שבמדינת קונטיקט שבארצות הברית.
באוניברסיטה ישנם 5 בתי ספר ומכללות: מכללת אוניברסיטת פיירפילד לאמנויות ומדעים, בית הספר לעסקים, בית הספר להנדסה, בית הספר לסיעוד ובריאות ובית הספר לתארים מתקדמים בחינוך ומקצועות בעלות הברית.
גודלו של קמפוס האוניברסיטה הוא 200 דונם. האוניברסיטה מורכבת מ-35 מבנים.
שלושת האחוזות המקוריות מהן נבנתה האוניברסיטה הן כיום 3 אולמות באוניברסיטה. שניים מתוך שלושת האולמות נקראים על שמם של מייסדי ובוני האוניברסיטה: בוריס מקאוליף, שאישר את הקמת האוניברסיטה, ולורנס ג'נינג, שתרם כסף להקמת מבנים באוניברסיטה.
רבים מכיתות הלימוד והמבנים נקראים לכבודם של כמרים או קדושים נוצרים.
בניין המגורים של הסטודנטים נקרא מרכז ברון, הקרוי על שמו של אחד הפרופסורים באוניברסיטה, ג'ון ברון.
ספריית האוניברסיטה, ספריית ניסליוס, נקראת על שם שני גוסטב ודגמר ניסליוס שתרמו רבות לאוניברסיטה.
המרכזים הרוחניים באוניברסיטה כוללים את: המרכז לאמונה, המרכז ללימודים קתוליים, המרכז לרוחניות איגנטית והמרכז ללימודי יהדות.
באוניברסיטה ישנה מכינה קדם אקדמית, בה לומדים 900 סטודנטים.
סטטיסטיקות

האוניברסיטה מציעה 43 מגמות לתואר ראשון ו-41 תוכניות לתארים מתקדמים.
בשנת הלימודים 2017–2018 סיימו באוניברסיטה כ-930 סטודנטים תואר ראשון, 367 סטודנטים סיימו תואר שני, ו-36 סיימו דוקטורט.
בין השנים 1993–2017, ל-65 סטודנטים באוניברסיטה הוענקה מלגת פולברייט.
בקרב סטודנטים לתואר ראשון, המלגות הפופולריות ביותר לפי סדר הפופולריות הן סיעוד, פיננסים, שיווק, חשבונאות, תקשורת, פסיכולוגיה, ביולוגיה ואנגלית.
גודל הכיתה הממוצעת הוא 22 סטודנטים בכיתה וב-80% מהכיתות יש פחות מ-30 סטודנטים. נכון לסתיו 2017 ישנם 270 אנשי סגל במשרה מלאה ו-319 במשרה חלקית. מתוך אנשי הסגל בעלי משרה מלאה ישנם 90% דוקטורים.
בסקר שנעשה באוניברסיטה התגלה שכ-96% מהסטודנטים מקבלים סיוע כלכלי כלשהו.
83% מהסטודנטים מסיימים את לימודיהם באוניברסיטה, ו-95% מהסטודנטים מועסקים לפחות שנתיים באוניברסיטה לאחר סיום לימודיהם.
נכון ל-2017 היו באוניברסיטה כ-4,100 סטודנטים לתואר ראשון ו-1,100 סטודנטים לתואר שני. 76.9% מבוגרי התואר הראשון היו לבנים, 7.5% היו אמריקאים היספנים ולטינים, 2.2% היו שחורים או אפרו-אמריקאים ו-2.3% היו אסייתים. בסתיו של אותה השנה, היו בכיתות לתואר ראשון 125 סטודנטים בינלאומיים ו-100 סטודנטים בינלאומיים לתארים מתקדמים. אוכלוסיית הסטודנטים מיוצגת על ידי סטודנטים מ-32 מדינות בארצות הברית ו-55 מדינות זרות.
בסתיו 2019 בחנה אוניברסיטת פיירפילד 12,315 סטודנטים, מתוכם 7,035 התקבלו (57.1%), ולבסוף 1,176 נרשמו.
| שנה | נבחנו | התקבלו | שיעור קבלה | נרשמו | שיעור הרשמה של הנבחנים | שיעור הרשמה של המתקבלים |
| --- | --- | --- | --- | --- | --- | --- |
| 2016 | 11,055 | 6,795 | 61.4% | 1,056 | 9.5% | 15.5% |
| 2017 | 11,218 | 6,794 | 60.5% | 994 | 9% | 14.6% |
| 2018 | 11,361 | 6,851 | 60.3% | 1,091 | 9.6% | 15.9% |
| 2019 | 12,315 | 7,035 | 57.1% | 1,176 | 9.4% | 16.7% |